Document ID: /roh_data/filtered/fineweb-2-filterrobots_roh.jsonl.gz/51585

Amt für Berufsbildung
Uffizi per la furmaziun professiunala
Ufficio della formazione professionale
Inspectur professiunal /Manader dals examensGrabenstrasse 17001 Cuiratel +41 81 257 30 <email-pii>
Grabenstrasse 357001 Churtel +41 81 258 36 <email-pii>
Procedura da qualificaziun è la noziun generala per tut las proceduras, cun las qualas i vegn constatà, sch'ina persuna dispona da las cumpetenzas fixadas en il plan da furmaziun respectiv. I dat differentas proceduras da qualificaziun: l'examen cumplessiv, ina cumbinaziun d'examens parzials repartids sin l'entira scolaziun u autras proceduras renconuschidas dal secretariat da stadi per furmaziun, retschertga ed innovaziun (SEFRI). La procedura da qualificaziun la pli impurtanta è l'examen final a la fin da la furmaziun fundamentala professiunala, pussaivels èn er examens parzials.
A partir da l'onn 2020 na vegn il program d'examens (datas dals examens / mussavia / infurmaziuns generalas) betg pli tramess sin palpiri a las candidatas ed als candidats dals examens vegnints. Questas infurmaziuns pon ins obtegnair per las differentas professiuns en ils documents qua sutvart. La "clamada detagliada als examens" vegn tramessa a las candidatas ed als candidats directamain da las schefexpertas e dals schefexperts responsabels ubain da las persunas spezialisadas responsablas resp. da las scolas professiunalas spezialisadas. Tgi che absolva l'examen en in auter chantun, survegn la clamada directamain dal chantun d'examen attribuì.